Pisarema 124
Rwiyo rworwendo rwaDhavhidhi.
1 Israeri ngaati
dai Jehovha akanga asiri kurutivi kwedu,
2 dai Jehovha akanga asiri kurutivi kwedu
patakarwiswa navanhu,
3 apo kutsamwa kwavo kwakatimukira,
vangadai vakatimedza tiri vapenyu;
4 mafashamu angadai akatifukidza,
mvura zhinji ingadai yakatikukura,
5 mvura zhinji ine hasha
ingadai yakatirasira kure.
6 Jehovha ngaarumbidzwe,
asina kutendera kuti tibvamburwe nameno avo.
7 Tapunyuka seshiri yabva parugombe rwomuteyi;
rugombe rwadamburwa uye tapunyuka.
8 Kubatsirwa kwedu kuri muzita raJehovha,
Muiti wedenga nenyika.