25
Bhiridhadhi
1 Ipapo Bhiridhadhi muShuhi akapindura akati:
2 “Kubata ushe nokutyiwa ndezvaMwari;
uye anosimbisa rugare kumusoro-soro kudenga.
3 Mauto ake angaverengwa here?
Ndianiko asingavhenekerwi nechiedza chake?
4 Zvino munhu angava akarurama seiko pamberi paMwari?
Ko, munhu akazvarwa nomukadzi angava akachena sei?
5 Kunyange dai mwedzi ukasachena,
uye nyeredzi dzikasava dzakachena pamberi pake,
6 ndoda munhu zvake, iro gonye zvaro,
iye mwanakomana womunhu, anongova gonye zvaro!”